其故，对以结发沐浴，不觉倦睡，忽闻叩门甚急，起而问之，乃乐营将催督也。岂敢怠忽，谨以实告。子瞻已恕之，坐中一倅怒其晚至，诘之不已。时榴花盛开，秀兰折一枝借手告倅，倅愈怒。秀兰收泪无言，子瞻因作《贺新凉》，令歌以送酒，倅怒顿止。”王韶罢枢密副使，以礼部侍郎知鄂洲。一日宴客，出家妓奏乐。入夜席，客张绩沉醉，挽家妓。不前，遽拥之。家妓泣诉于韶。座客皆失色。韶徐曰：“此出尔曹以娱客。而乃令客失欢。”命取大杯罚家妓。既而容色不动，谈笑如故。人亦优其量也。王黼《靖康遗录》曰：“于后园聚花市为山，中列四巷，俱与民